b"\n_START_ARTICLE_\nCampanya de Togol\xc3\xa0ndia\n_START_SECTION_\nCosta d'Or, 1914\n_START_PARAGRAPH_\nSir Hugh Clifford, governador de la Costa d'Or, el tinent general Charles Macpherson Dobell, comandant de la West African Frontier Force (For\xc3\xa7a de la Frontera de l'\xc3\x80frica Occidental), i el tinent coronel R.A. de B. Rose, comandant del Gold Coast Regiment (Regiment de la Costa d'Or), estaven absents al juliol de 1914. W.C.F. Robertson era el governador inter\xc3\xad i el capit\xc3\xa0 Frederick Carkeet Bryant era el comandant inter\xc3\xad del Regiment de la Costa d'Or._NEWLINE_El Regiment de la Costa d'Or tenia un explorador, set companyies d'infanteria amb una metralladora cadascuna i una bateria de quatre QF 2.95-inch Mountain Guns, amb 1.595 homes incloent 124 portadors i 330 reservistes. Hi havia quatre Volunteer Corps (Cossos de Voluntaris), amb 900 homes, 1.200 policies i personal de duanes._NEWLINE_El Pla de Defensa de la Costa d'Or (1913), previst per a la guerra contra els francesos de la ve\xc3\xafna Costa d'Ivori i els alemanys de Togol\xc3\xa0ndia, en el cas de guerra amb Alemanya, la col\xc3\xb2nia s'havia de defensar al llarg del llac Volta i de la frontera nord-oriental contra la possibilitat d'un atac. El pla tamb\xc3\xa9 preveia una ofensiva a trav\xc3\xa9s del llac cap al nord del Togol\xc3\xa0ndia, abans de fer una empenta cap al sud fins a la part m\xc3\xa9s poblada de la col\xc3\xb2nia._NEWLINE_El 29 de juliol, va arribar a Accra un telegrama de la Colonial Office (Oficina Colonial), ordenant l'adopci\xc3\xb3 de l'etapa cautelar del Pla de Defensa i Robertson va transmetre la informaci\xc3\xb3 a Bryant l'endem\xc3\xa0. Bryant va prescindir del Pla, que no havia estat revisat des que es va construir l'estaci\xc3\xb3 de radiotelegrafia de Kamina el 31 de juliol, i va mobilitzar el Regiment de la Costa d'Or al llarg del sud, en comptes de la frontera nord amb Togol\xc3\xa0ndia. El 3 d'agost a Londres, Dobell va proposar un avan\xc3\xa7, si es declar\xc3\xa9s la guerra, al llarg de la carretera de la costa d'Ada fins a Keta i d'all\xc3\xad a Lom\xc3\xa9, que era a menys de 3\xc2\xa0km de la frontera. Bryant va arribar a la mateixa conclusi\xc3\xb3 que Dobell i ja havia organitzat columnes expedicion\xc3\xa0ries en Krachi i Ada, i concentrant la principal for\xc3\xa7a a Kumasi, preparada per a moure's en qualsevol direcci\xc3\xb3.\n_START_SECTION_\nPreludi\n_START_PARAGRAPH_\nEl 5 d'agost de 1914, un dia despr\xc3\xa9s que la Gran Bretanya declar\xc3\xa9s la guerra a Alemanya, els Aliats van tallar els cables telegr\xc3\xa0fics submarins alemanys entre Monr\xc3\xb2via i Tenerife, quedant l'estaci\xc3\xb3 de radiotelegrafia de Kamina com l'\xc3\xbanica connexi\xc3\xb3 entre la col\xc3\xb2nia i Alemanya._NEWLINE_Al mateix, el governador inter\xc3\xad de Togol\xc3\xa0ndia, el Major von D\xc3\xb6ring, va enviar un telegrama a Robertson proposant la neutralitat de la col\xc3\xb2nia alemanya, de conformitat amb els articles X i XI de la Llei del Congo, que deien que les col\xc3\xb2nies de la conca del Congo havien de romandre neutrals en el cas d'haver un conflicte en Europa. Von D\xc3\xb6ring tamb\xc3\xa9 va apel\xc2\xb7lar a la neutralitat a causa de la interdepend\xc3\xa8ncia econ\xc3\xb2mica de les col\xc3\xb2nies de l'\xc3\x80frica occidental i el seu inter\xc3\xa8s com\xc3\xba en dominar a la poblaci\xc3\xb3 local._NEWLINE_El 6 d'agost, el Consell de Ministres de Londres va rebutjar l'oferta de la neutralitat. Bryant, per iniciativa pr\xc3\xb2pia, despr\xc3\xa9s de sentir que els francesos de Dahomey desitjaven cooperar, va enviar al capit\xc3\xa0 Barker i al Comissari del districte de Keta a reunir-se amb von D\xc3\xb6ring, amb una demanda per a la seva rendici\xc3\xb3 i 24 hores per a respondre. L'endem\xc3\xa0 al mat\xc3\xad els brit\xc3\xa0nics van interceptar un missatge de r\xc3\xa0dio de von D\xc3\xb6ring dient que es retirava de la costa per a dirigir-se cap a Kamina i que Lom\xc3\xa9 es rendiria si fos atacada._NEWLINE_El governador de Dahomey franc\xc3\xa8s va rebre una proposta similar per a la neutralitat de von D\xc3\xb6ring, que la prendre com a una declaraci\xc3\xb3 de guerra i va ordenar la invasi\xc3\xb3, d'acord amb un pla a per apoderar-se de Lom\xc3\xa9 i de la costa (que havia estat elaborat desconeixent l'estaci\xc3\xb2 radiotelegr\xc3\xa0fica de Kamina, que estava nom\xc3\xa9s a 60\xc2\xa0km de la frontera amb Dahomey).\n_START_SECTION_\nLa captura de Lom\xc3\xa9\n_START_PARAGRAPH_\nA \xc3\xbaltima hora del 6 d'agost, la policia francesa van ocupar les duanes prop d'Athi\xc3\xa9m\xc3\xa9 i, l'endem\xc3\xa0, el major Maroix, el comandant de les forces militars franceses a Dahomey, va ordenar la captura d'Agbanake i Aneho. Agbanake va ser ocupada la nit del 7 d'agost, es va creuar el riu Mono, i una columna al comandament del capit\xc3\xa0 Marchand va prendre Aneho a primera hora del 8 d'agost; ambd\xc3\xb3s moviments no van trobar oposici\xc3\xb3 i els civils nadius els van ajudar a localitzar als alemanys. Els 460 colons alemanys i \xc3\xa0skaris es van retirar cap a l'interior, mobilitzant als civils nadius i cridant als reservistes a mesura que avan\xc3\xa7aven cap al nord. L'avan\xc3\xa7 va comen\xc3\xa7ar en el ferrocarril Aneho-Lom\xc3\xa9, i els francesos van poder avan\xc3\xa7ar fins a Porto Seguro i Togo abans de detenir l'avan\xc3\xa7, un cop que va quedar clar que Lom\xc3\xa9 havia estat lliurada a les forces brit\xc3\xa0niques._NEWLINE_La invasi\xc3\xb3 brit\xc3\xa0nica va comen\xc3\xa7ar a \xc3\xbaltima hora del 7 d'agost. Els emissaris brit\xc3\xa0nics van tornar a Lom\xc3\xa9 en cami\xc3\xb3, on van descobrir que els alemanys l'havien abandonat per a dirigir-se Kamina, i van donar a Herr Clausnitzer l'opci\xc3\xb3 de lliurar la col\xc3\xb2nia fins a Chra, 120\xc2\xa0km terra endins, a canvi d'evitar un bombardeig naval de Lom\xc3\xa9. El 8 d'agost, els emissaris van prendre el comandament de 14 soldats brit\xc3\xa0nics i policies d'Aflao; un operador de tel\xc3\xa8graf va arribar amb bicicleta i va reparar la l\xc3\xadnia entre Kete Krachi i Accra. Es va hissar la bandera brit\xc3\xa0nica, i el 9 d'agost van arribar grups de soldats que havien recorregut 80\xc2\xa0km i que estaven esgotats pel calor. Sobre la frontera, Bryant s'havia disposat per a moure la for\xc3\xa7a principal per mar i es va embarcar en l'Elele el 10 d'agost. Tres companyies de Kete Krachi van rebre l'ordre de comen\xc3\xa7ar un avan\xc3\xa7 terrestre fins a Kamina. L'Elele va arribar a Lom\xc3\xa9 el 12 d'agost i la for\xc3\xa7a va desembarcar. Es va acordar amb els francesos per a fer un avan\xc3\xa7 convergent cap a Atakpam\xc3\xa9 amb les tropes brit\xc3\xa0niques i franceses d'Aneho, una columna francesa de Tchetti des del nord sota el comandament de Maroix, i la columna brit\xc3\xa0nica de Kete Krachi al comandament del capit\xc3\xa0 Elgee. Les petites forces brit\xc3\xa0niques de la frontera nord es van posar sota el comandament de Maroix i el 13-15 d'agost les va ordenar dirigir-se cap al sud, junt amb 560 tropes de cavalleria francesa, a trav\xc3\xa9s de la frontera nord del del Senegal i N\xc3\xadger, cap a Mango. La for\xc3\xa7a brit\xc3\xa0nica de Lom\xc3\xa9 estava formada per 558 soldats, 2.084 portadors, policies i voluntaris, que es preparaven per a avan\xc3\xa7ar cap a l'interior quan Bryant va rebre la not\xc3\xadcia d'una incursi\xc3\xb3 alemanya s Togblekove.\n_START_SECTION_\nAn\xc3\xa0lisi\n_START_PARAGRAPH_\nAbans de fos destru\xc3\xafda l'estaci\xc3\xb3 de radiotelegrafia de Kamina, es van enviar 229 missatges entre Alemanya, la seva armada i les seves col\xc3\xb2nies despr\xc3\xa9s de l'esclat de la guerra._NEWLINE_Les primeres operacions militars de soldats brit\xc3\xa0nics durant la Primera Guerra Mundial es va produir a Togol\xc3\xa0ndia, i va acabar poc despr\xc3\xa9s de comen\xc3\xa7ar les operacions brit\xc3\xa0niques a l'Europa continental._NEWLINE_Al desembre de 1916, la col\xc3\xb2nia alemanya va ser dividida en zones d'ocupaci\xc3\xb3 brit\xc3\xa0niques i franceses. Les dues pot\xc3\xa8ncies van buscar una nova partici\xc3\xb3 i el 1919, l'article 22 del Tractat de Versalles va repartir les antigues col\xc3\xb2nies alemanyes entre els Aliats._NEWLINE_El juliol de 1922, per mandat de la Societat de Nacions es van crear Togol\xc3\xa0ndia brit\xc3\xa0nica i Togol\xc3\xa0ndia francesa a partir de Togol\xc3\xa0ndia. L'adquisici\xc3\xb3 francesa va consistir en el 60% de la col\xc3\xb2nia, inclosa la costa. Els brit\xc3\xa0nics van rebre la part m\xc3\xa9s petita, menys poblada i menys desenvolupada de Togol\xc3\xa0ndia, a l'oest. La part administrada pels brit\xc3\xa0nics es va unir amb Ghana a partir de la seva independ\xc3\xa8ncia el 1957 ;Togol\xc3\xa0ndia francesa va obtenir la seva independ\xc3\xa8ncia el 1960, convertint-se en l'actual Rep\xc3\xbablica de Togo._NEWLINE_La rendici\xc3\xb3 de Togol\xc3\xa0ndia va marcar el principi de la fi de l'imperi colonial alemany, que va perdre les seves possessions africanes i del Pac\xc3\xadfic.\n_START_SECTION_\nBaixes\n_START_PARAGRAPH_\nDurant la campanya, els brit\xc3\xa0nics van patir 83 baixes, els francesos 54 i els alemanys 41. Es desconeix el nombre de baixes de tropes desertades en ambd\xc3\xb3s b\xc3\xa0ndols."